VLÁDA SLOVENSKEJ REPUBLIKY

N Á V R H

U Z N E S E N I E  VLÁDY SLOVENSKEJ REPUBLIKY
č.        
zo dňa:

k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov a návrh systému predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev

Číslo materiálu: 

Predkladateľ:  podpredseda vlády a minister spravodlivosti SR

Vláda

A. 	 schvaľuje

A.1. 	návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov a návrh systému predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev

B. 	ukladá

     ministrom
     vedúcim ostatných ústredných orgánov štátnej správy SR

B.1.  	premietnuť transpozíciu smerníc a rámcových rozhodnutí v ich gescii a spolugescii v termínoch obsiahnutých v tomto uznesení do Plánu legislatívnych úloh vlády SR na príslušné obdobie
	
	kontrola raz ročne pri príprave Plánu legislatívnych úloh vlády SR

B.2. 	zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k nim, podľa gestorstva a spolugestorstva určeného vládou 

	priebežne
	kontrola raz ročne pri príprave Plánu legislatívnych úloh vlády SR

B. 3. 	zabezpečiť technické podmienky pre vykonávanie predbežnej notifikácie všeobecne záväzných právnych predpisov preberajúcich smernice prostredníctvom databázy predbežnej notifikácie, určiť a oznámiť sekcii Inštitút pre aproximáciu práva Úradu vlády SR kontaktnú osobu pre predbežnú notifikáciu

	do 31. 10. 2003 

B. 4. 	vykonávať predbežnú notifikáciu všeobecne záväzných právnych predpisov preberajúcich smernice

	od 1. 11. 2003 priebežne, v súčinnosti so spolupracujúcimi ústrednými orgánmi štátnej správy SR, najneskôr do 15. 4. 2004

Vykonajú:     ministri
vedúci ostatných ústredných orgánov štátnej správy SR (okrem riaditeľa Národného bezpečnostného úradu)

C. ukladá

     podpredsedovi vlády a ministrovi spravodlivosti

C. 1.  	prostredníctvom sekcie Inštitút pre aproximáciu práva Úradu vlády SR zabezpečiť vykonávanie koordinácie predbežnej notifikácie a  správu databázy predbežnej notifikácie, zasielanie aktualizovaného zoznamu smerníc spadajúcich do systému predbežnej notifikácie všetkým ministrom a vedúcim ostatných ústredných orgánov štátnej správy a priebežne informovať vládu SR o stave plnenia predbežnej notifikácie ministerstvami a ostatnými ústrednými orgánmi štátnej správy SR

	do 15. 10. 2003 zoznam smerníc 
do 31. 12. 2003  a 29. 2. 2004 informácia vláde SR

C.2.	rozhodovať o určení gestorských ústredných orgánov štátnej správy SR v prípadoch, ak je toto určenie sporné
 			
			priebežne

Vykoná:         podpredseda vlády a minister spravodlivosti SR

Na vedomie:	predseda Zahraničného výboru Národnej rady Slovenskej republiky - hlavný vyjednávač SR pre rokovanie o vstupe do EÚ
		predsedníčka Výboru Národnej rady Slovenskej republiky pre európsku integráciu
		guvernér Národnej banky Slovenska